നിപ ഭീതി ഒഴിയുന്നു 16 പേരുടെ സാമ്ബിളുകള് കൂടി നെഗറ്റീവ് Latest സംസ്ഥാനത്ത് നിപ ബാധിച്ചു മരിച്ച കുട്ടിയുമായി സമ്ബര്ക്ക പട്ടികയിലുണ്ടായിരുന്ന 16 പേരുടെ ഫലങ്ങള് കൂടി നെഗറ്റീവായി. ഇതോടെ പരിശോധിച്ച 47 ല് 46 ഉം നെഗറ്റീവായി. സമ്ബര്ക്കപട്ടികയില് ആകെയുള്ളത് 265 പേരാണ്. ഇവരില് 68 പേര് ആശുപത്രിയില് ചികിത്സയിലാണ്. 12 പേര്ക്ക് പനിയും മറ്റ് ലക്ഷണങ്ങളുമുണ്ട്. സമ്ബര്ക്ക പട്ടികയില് ഉള്ളവര് എല്ലാവരും നിര്ബന്ധമായും ക്വാറന്റൈന് പൂര്ത്തിയാക്കണം. സമ്ബര്ക്ക പട്ടികയിലെ 47 പേര് മറ്റു ജില്ലകളില് ഉള്ളവരാണ്. നിലവില് ടെസ്റ്റ് റിസള്ട്ട് നെഗറ്റീവായവരെ മൂന്ന് ദിവസം കൂടി നിരീക്ഷിക്കും. ഇതിന് ശേഷം ഇവര്ക്ക് വീട്ടില് ക്വാറന്റൈന് സൗകര്യം ഉണ്ടെങ്കില് മാത്രം ഐസൊലേഷന് മാനദണ്ഡം പാലിച്ച് ക്വാറന്റൈന് വീട്ടില് പൂര്ത്തിയാക്കാന് അനുവദിക്കും. നിപയുമായി ബന്ധപ്പെട്ട് ഇതുവരെ 4995 വീടുകളില് സര്വേ നടത്തി. 27536 പേരെ ആരോഗ്യ വകുപ്പ് ഉദ്യോഗസ്ഥര് നേരില് കണ്ടു. 44 പേര്ക്ക് പനി ലക്ഷണങ്ങള് കണ്ടെത്തിയിട്ടുണ്ട്. ഇവരെ പരിശോധിക്കാന് തീരുമാനിച്ചിട്ടുണ്ട്. കോഴിക്കോട് താലൂക്കില് കണ്ടെയ്ന്മെന്റ് സോണിന് പുറത്തുള്ള പ്രദേശങ്ങളില് വാക്സീനേഷന് പുനരാരംഭിക്കാമെന്ന് ആരോഗ്യവകുപ്പ് അറിയിച്ചിട്ടുണ്ട്. അതേസമയം രോഗത്തിന്റെ ഉറവിടം കണ്ടെത്തുന്നതിനായി മൃഗ സംരക്ഷണ വകുപ്പ് ശേഖരിച്ച അഞ്ച് സാമ്ബിളുകള് പരിശോധനക്ക് അയക്കാനും തീരുമാനമായി. സമ്ബര്ക്കത്തിലേര്പ്പെട്ട കൂടുതല് പേരുടെ പരിശോധനാ ഫലം ഇന്ന് ലഭിക്കും. English Summary : nipah virus kerala 16 more samples test negative